**Neda Ukraden** (Imotski, Hrvatska, 16. avgust 1950.) je hrvatska pevačica zabavne muzike.

Biografija
----------

Njena porodica vodi poreklo iz Crne Gore i prezivali su se Kostadinović.

Odrasla je u Sarajevu, mada je zbog očeve profesionalne karijere živela i u drugim bosanskohercegovačkim gradovima.
Završila je pravni i filozofski fakultet u Sarajevu, kao i srednju muzičku školu pevanja.

Godine 1992. preselila se za Beograd, gde i danas živi i radi.

Bila je udata za Milana Bilbiju, režisera nekadašnje TV Sarajevo. Zajedno imaju kćerku Jelenu. Baka je bliznakinja Nede i Aleksandre, i dečaka Dušana.

Vlasnica je igraonice Bibi.

Profesionalna karijera
----------------------

Neda je bila tokom 1970-ih i 1980-ih godina jedno od najvećih imena jugoslovenske popularne muzike sa etno-pop prizvukom, kao i jedna od najvećih zvezda tadašnjih festivala[*nedostaje referenca*].
Tokom višedecenijske karijere nastupala je u svim većim dvoranama širom Jugoslavije: Sava centar i Dom Sindikata u Beogradu, Vatroslav Lisinski u Zagrebu, Tivoli u Ljubljani, Univerzalna sala u Skoplju i dr.
Sarađivala je sa najeminentnijim autorima, kao što su: Kemal Monteno, Arsen Dedić, Đorđe Novković, Sead Memić Vajta, Rajko Dujmić, Đelo Jusić, Zrinko Tutić, Hari Mata Hari i Nikola Borota - Radovan.

Uz brojne nagrade koje je Neda osvojila tokom svoje bogate muzičke karijere svakako treba izdvojiti Zlatnu pticu "Jugotona" za preko dva miliona prodanih ploča. Redovno nastupa po svim zemljama bivše Jugoslavije.

### Počeci karijere

Muzičku karijeru započela je 1967. kada je snimila prvu pesmu za Radio Sarajevo. Bila je to pesma "Igra bez kraja", sa kojom je nastupila na prvom festivalu Vaš šlager sezone i osvojila nagradu kao najbolji debitant. Na Opatijskom festivalu 1975. pevala je pesmu "Srce u srcu" i s tom je pesmom trebala otići na Evroviziju, ali je na kraju na evrovizijsko takmičenje ipak otputovala grupa "Pepel in kri" nakon nadglasavanja u finalu. Neda je u to vreme nastupala s grupom „Kamen na kamen", a njihov prvi nosač zvuka zvao se jednostavno „Neda Ukraden & Kamen na kamen". Godine 1976. snimili su drugu ploču "Ko me to odnekud doziva". Usledile su ploče "Nedine najljepše pjesme" (1977.) i "Još te volim" (1979.). Godine 1981. pratila je, zajedno s Jadrankom Stojaković i Ismetom Krvavac, našeg predstavnika na Evroviziji u Irskoj, Seada Memića Vajtu sa pesmom "Lejla".

### 1980-e

Povratkom u zagrebačku diskografsku kuću "Jugoton" Neda je promijenila svoj imidž, počela raditi sa Đorđem Novkovićem i Rajkom Dujmićem, te 1982. snima album "To mora da je ljubav", a pesme na albumu odisale su čistim popom. Album je prodan u 350.000 primeraka i otvorio je novo poglavlje u karijeri Nede Ukraden. Nakon uspjeha LP ploče "To mora da je ljubav", Neda nastavlja suradnju sa istim autorima. Svi naredni albumi dostigli su isoke tiraže: "Oči tvoje govore" (1984.) preko 250.000 primjeraka, "Hoću tebe" (1985.) sa hitom "Zora je" preko 500.000 primjeraka, "Šaj, šaj" (1986. za sarajevski "Diskoton") preko 300.000 primjeraka. Isti kontinuitet nastavili su i naredni albumi "Došlo doba da se rastajemo" (1987.), "Posluži nas, srećo" (1988.), "Ponoć je" (1988.), "Dobro došli" (1989.), mada je primjetno ponovno izvesno približavanje etno zvuku. To vreme od početka 1980-ih do početka 1990-ih definitivno je bilo u znaku Nede Ukraden. Pored velikih tiraža ploča, Neda je dobila i brojne nagrade za pevačicu godine, hit i ploču godine. Na Zagrebfestu 1984. pobedila je sa pesmom "Traži se jedan Vanja" (prva nagrada stručnog žirija). Njezin hit "Zora je", koji je napisao Đorđe Novković, preveden je na trinaest svetskih jezika.

### 1990-e i 2000-e

Svoj posljednji album za sarajevski "Diskoton" "Poslije nas" snimila je 1990, a na njemu su radili mladi sarajevski muzičari predvođeni Hari Mata Harijem. Dolaskom ratnih godina Neda se seli u Beograd, gde je 1992. objavila album "Vidovdan/Nek živi muzika". U posljednjih desetak godina objavila je devet albuma. Svoj poslednji album "Da se nađemo na pola puta" objavila je 2009. godine.

Poznatije pesme
---------------

* Zora je
* Srce u Srcu
* Pjesma Maršalu Titu (Drugarice posadimo cvijeće...)
* Vrati se s kišom
* Samo je nebo iznad nas
* Ne zovi me u ponoć
* Zašto tvoj telefon šuti
* To mora da je ljubav
* Oči tvoje govore
* Boli, boli
* Ko te ne zna
* Došlo doba da se rastajemo
* Pozdravi ga, sokole
* Šaj, rode, šaj
* Majko, majko
* Gdje god bio
* Nisam ti ja bilo tko
* Mezarje
* Da se nađemo na pola puta
* Na Balkanu
* Viljamovka

Diskografija
------------

* „U mom kraju" (1975)
* „Ko me to odnekud doziva" (1976)
* „Nedine najljepše pjesme" (1977)
* „Još te volim" (1979)
* „To mora da je ljubav" (1982)
* „Tajne stvari" (1983) /nedovršeno/
* „Oči tvoje govore" (1984)
* „Hoću tebe" (1985)
* „Šaj, Šaj" (1986)
* „Došlo doba da se rastajemo" (1987)
* „Posluži nas srećo" (1988)
* „Ponoć je" (1988)
* „Dobro došli" (1989)
* „Poslije nas" (1990)
* „Vidovdan/Nek živi muzika" (1992)
* „Jorgovan" (1993)
* „Između ljubavi i mržnje" (1995)
* „Ljubavi žedna" (1996)
* „Nova Neda" (2001)
* „Život sam promijenila" (2002)
* „Ljubomora" (2004)
* „Oduži mi se poljupcima" (2006)
* „Da se nađemo na pola puta" (2009)

Festivali
---------

Neda Ukraden je nastupala na preko 20 festivala. *Klikni desno za spisak.*

| Spisak festivala |
| --- |
| 
* Igra bez kraja (Vaš šlager sezone 67)
* Kiše su pale (Vaš šlager sezone 69)
* Mlada majka (Omladina 74)
* Srce u srcu (Opatija 75)
* Novi Robinzoni (Vaš šlager sezone 75)
* Što si nano udala me rano (Slavonija 75)
* Sretan dan (Ljubav pobjedu slavi) (Slovenske Popevke 75)
* Majka (Festival Revolucionarne i Rodoljubive Pjesme 75)
* Ej, da mi je naći (Opatija 76)
* Ja i ti (Vaš šlager sezone 76)
* Požuri mi, dragane (Vaš šlager sezone 77)
* Ne dam ga, ne dam (Zagreb 77)
* Gorom i dolom (Split 77)
* Pisma ljubavi (Beogradsko proleće 78)
* Dalmacijom zagrljeni (Korčula Marko Polo 2010)
* Vjeruj mi dušo moja (Vaš šlager sezone 78)
* Alčak (Opatija 78)
* Još te volim (Vaš šlager sezone 79)
* Šeherzada (Opatija 79)
* Što si bliže meni (Zagreb 79)
* Sve što se odgađa, to se ne događa (Ju izbor za pesmu Evrovizije 1981)
* Umire ljeto (Split 81)
* Oženjen je (Vaš šlager sezone 81)
* Ne budi me noćas (Vaš šlager sezone 82)
* Za tri dana prođe svako čudo (Opatija 82)
* Ne vjeruj (Vaš šlager sezone 83)
* Čuje se glas (Split 83)
* Doviđenja, zaboravi me (Split 83)
* Traži se jedan Vanja (Zagrebfest 84)
* Ne može se natrag više (Mesam 84)
* Šaj rode, šaj (Ju-izbor za pesmu Evrovizije 1986)
* Isplest ću bijeli vijenac (Split 88)
* Eh, da sam tebe slušala (Budva 97)
* Ljubomora (Radijski Festival SCG 04)
* Ako se ikad sretnemo (Sunčane Skale 05)
* Konačno (Radijski Festival SCG 05)
* Evo sviće (Grand Festival 08)
* Stvarno se isplatilo (Hrvatski radijski festival '08)
* Naj, naj
* Kad sam kod kuće (Hrvatski radijski festival '09)
* Dalmacijom zagrljeni (festifal Marko Polo 2010 Korčula)
 |

Spoljašnje veze
---------------

* Zvaničan sajt Nede Ukraden Arhivirano 2019-04-07 na Wayback Machine-u
* Neda Ukraden: Zora je na Jutjubu
* Nedine četiri lepe decenije („Večernje novosti", 30. mart 2010.) Arhivirano 2010-04-01 na Wayback Machine-u

***Neda Ukraden*** na Wikimedijinoj ostavi